Diari Oficial de la Generalitat Valenciana


Sumari del DOGV 6720, del 23-02-2012 (2012/1322)

Notificació de la sentència dictada en el judici verbal número 1308/2009.
-------------------------------------------------------------------------

### Dades del document

Número de DOGV
:   6720

Data del DOGV
:   23-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1322


Organisme emissor
:   Jutjat de Primera Instància i Instrucció Número 2 de Massamagrell

Tipus de document
:   Edicte

Notificació de la sentència dictada en el judici verbal número 1308/2009. [2012/1322]  
Judici verbal desnonament 001308/2009  
De: Félix Fenollosa Félix.  
Procurador: Vicente Adam Herrero.  
Contra: Carlos Hernando Bernal Iriarte.  
Procurador/a: -  
Cèdula de notificació  
Irene Rojas Roselló, secretària del Jutjat de Primera Instància i Instrucció número 2 de Massamagrell, certifique el següent:  
El jutge de Primera Instància i d'Instrucció número 2 de Massamagrell ha dictat, en el procediment judici verbal 1308/2009, la sentència que té l'encapçalament i la part dispositiva que, literalment, són com segueix:  
  
«Sentència número 62/2010  
  
Massamagrell, 15 d'abril de 2010  
Silvia Bassó de Alburquerque, jutgessa titular del Jutjat de Primera Instància i Instrucció número 2 de Massamagrell, he vist aquestes actuacions de judici verbal número 1308/2009, seguides a instàncies de Félix Fenollosa Fénix, representat pel procurador Vicente Adam Herrero i assistit pel lletrat José Manuel Hernández Peris, exercint una acció de resolució de contracte d'arrendament de local per falta de pagament i acumulada de reclamació de rendes que es deuen, contra Carlos Hernando Bernal Iriarte, i he dictat aquesta sentència, d'acord amb els següents:  
/.../  
  
  
Dispositiva  
Estime la demanda interposada per Félix Fenollosa Félix, representat pel procurador Vicente Adam Herrero, contra Carlos Hernando Bernal Iriarte, en rebel·lia, i en conseqüència:  
1. Declare resolt el contracte d'arrendament que lligava les parts sobre l'habitatge siti al passeig d'Espanya, número 6, porta 8, de la localitat de la Pobla de Farnals, per falta de pagament de la renda.  
2. Conseqüentment, declare que pertoca el desnonament de Carlos Hernando Bernal Iriarte, al qual condemne a desallotjar l'esmentat immoble, deixar-lo lliure i a disposició de la part actora, amb l'advertència de llançament, que tindrà lloc el dia 14 de maig de 2010, a les 10.00 hores, si no ho efectua dins del termini legal, i a disposició de la part actora, per al cas que aquesta sentència no es recorra i ho demane l'actora en la forma establida de manera legal.  
3. Condemne així mateix Carlos Hernando Bernal Iriarte, a pagar a la demandant la quantitat de 3.949 euros (tres mil nou-cents quaranta euros), més l'interés legal des de la interposició de la demanda, 25 de novembre de 2009, pel que fa a la quantitat reclamada en la demanda (2.560 euros), i el mateix interés des de la data del respectiu reportament de la resta de rendes, pel que fa a aquest import l'actora va ampliar la reclamació en la vista, cosa que es determinarà en la fase d'execució de sentència.  
4. Condemne Carlos Hernando Bernal Iriarte, a pagar les costes causades en aquest judici.  
Notifiqueu aquesta resolució a les parts, amb la indicació que s'hi pot interposar davant d'aquest Jutjat un recurs d'apel·lació davant l'Audiència Provincial de València, que s'haurà de preparar per escrit, presentat en aquest Jutjat dins del termini de cinc dies següents a la data de la notificació, i que no s'admetrà al demandat que no acredite, en el moment d'interposar-lo, estar al corrent del pagament de les rendes pendents i de les que dega fins a aqueix moment.  
Aquesta és la meua sentència, de la qual s'unirà un certificat a les actuacions, que pronuncie, mane i firme.  
Publicació. La sentència anterior va ser donada, llegida i publicada per la jutgessa que la subscriu, mentre celebrava audiència pública en el dia de la data. En done fe».  
Contra aquesta resolució es pot interposar un recurs d'apel·lació.  
Aquesta cèdula es publica en el Diari Oficial de la Comunitat Valenciana, a fi que valga de notificació a la part que no ha comparegut, Carlos Hernando Bernal Iriarte. En done fe.  
  
Massamagrell, 27 de gener de 2012.- La secretària judicial: Irene Rojas Roselló.